Document ID: 32002D0350

Komission päätös,
tehty 3 päivänä huhtikuuta 2002,
vastaanottavia viranomaisia koskevat tiedot sisältävän käsikirjan ja oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa annetun neuvoston asetuksen (EY) N:o 1348/2000 mukaisesti tiedoksiannettavissa olevia asiakirjoja koskevan luettelon laatimisesta tehdyn päätöksen 2001/781/EY muuttamisesta
(tiedoksiannettu numerolla K(2002) 1132)
(2002/350/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa 29 päivänä toukokuuta 2000 annetun neuvoston asetuksen (EY) N:o 1348/2000(1) ja erityisesti sen 17 artiklan a ja b alakohdan,
sekä katsoo seuraavaa:
(1) Asetuksen (EY) N:o 1348/2000 2 artiklassa tarkoitettuja vastaanottavia viranomaisia koskevat tiedot sisältävän käsikirjan laatiminen ja julkaiseminen oli välttämätöntä kyseisen asetuksen täytäntöönpanemiseksi.
(2) Asetuksen (EY) N:o 1348/2000 17 artiklan b alakohdassa säädetään myös kyseisen asetuksen perusteella tiedoksiannettavissa olevia asiakirjoja koskevan luettelon laatimisesta Euroopan unionin virallisilla kielillä.
(3) Asetuksen (EY) N:o 1348/2000 mukaisesti vastaanottavia viranomaisia koskevat tiedot sisältävän käsikirjan ja tiedoksiannettavissa olevia asiakirjoja koskevan luettelon laatimisesta oikeudenkäynti- ja muiden asiakirjojen tiedoksiannosta jäsenvaltioissa siviili- tai kauppaoikeudellisissa asioissa neuvoston asetuksen (EY) N:o 1348/2000 mukaisesti 25 päivänä syyskuuta 2001 tehty komission päätös 2001/781/EY(2) on julkaistu Euroopan yhteisöjen virallisessa lehdessä.
(4) Saksan komissiolle toimittamien tietojen vuoksi käsikirjaa ja luetteloa on täydennettävä.
(5) Tässä päätöksessä säädetyt toimenpiteet ovat asetuksen (EY) N:o 1348/2000 18 artiklassa perustetun neuvoa-antavan komitean lausunnon mukaisia,
ON TEHNYT TÄMÄN PÄÄTÖKSEN:
1 artikla
Päätöksen 2001/781/EY liitettä I (asetuksen (EY) N:o 1348/2000 17 artiklan a alakohdassa mainittu käsikirja) muutetaan tämän päätöksen liitteen I mukaisesti.
2 artikla
Päätöksen 2001/781/EY liitettä II (asetuksen (EY) N:o 1348/2000 17 artiklan b alakohdassa mainittu luettelo) muutetaan tämän päätöksen liitteen II mukaisesti.
Tämä päätös on osoitettu jäsenvaltioille.
Tehty Brysselissä 3 päivänä huhtikuuta 2002.

Labels: 11
3
12
18
15